Jelasin soal Napoléon  dalam bahasa bali dong

Napoléon Bonaparte (15 August 1769 – 5 Méi 1821) silih tunggil pamimpin militér miwah politik Prancis sané manados kasub ri kala Révolusi Prancis miwah mimpin makudang kampanye sukses ri kala Yuda Révolusi. Ida punika manggala de facto Républik Prancis manados Konsul Kapertama saking warsa 1799 nganti 1804. Manados Napoléon I, Ida dados Kaisar Perancis saking 1804 nganti 1814 taler ring 1815. Napoléon ngadominasi paindikan Éropa miwah global langkung saking dasawarsa sambilang ngamanggalain Prancis ngalawan makudang pasioman ring Yuda Napoléon. Ida ngamenangang makéhan yuda puniki miwah makéhan patempuran nyané, ngawangun krajaan ageng sané minguasain banua Éropa sadurung runtuh warsa 1815. Silih tunggil komandan pinih ageng ring lelintihan, yuda miwah kampanye nyané kapelajahin ring sekolah militér ring samian gumi. Sakéwanten Ida tetep manados silih tunggil tokoh politik pinih kasub miwah kontrovérsial ring lelintihan manusa.

Napoléon madué pingaruh sané jimbar miwah kuat majeng gumi modérn, makta réformasi liberal nuju makéh wawengkon sané kakalahang miwah kaatur, kautama sekadi Negara-negara Metén, Swiss, miwah makéhan Italia miwah Jérman modérn. Ida nerapang kawicakan liberal ngadasar ring Prancis miwah ring sajebang Éropa Kawan. Prestasi hukum sané séwaka, Kode Napoléon, sanget mingaruhin. Roberts nganikayang, "Manahan sané nyangga gumi modérn iraga—ngaritokrasi, kapatehan ring arep awig, hak druén, toléransi magama, pandidikan sekulér modérn, kajinahan sané becik, miwah sané liyanan—kaperjuangang, kakonsolidasiyang, kakodifikasi miwah kajimbarang sacara géograpis olih Napoléon. Majeng dané ida minambahin Pamréntahan lokal sané rasional miwah éfisién, muputang parampok padésaan, nuwukang ilmu kawikanan miwah seni, pangusapan féodalisme miwah kodifikasi awig pinih ageng sesampun runtuh nyané Kaprabon Romawi."